จากกรณีเรื่องบนท้องถนน ซึ่งในช่วงนี้เกิดเหตุรถยนต์บางคันจงใจขวางทางรถพยาบาลและรถฉุกเฉินอยู่บ่อยครั้ง ซึ่งพฤติกรรมดังกล่าวมีการแชร์และถกเถียงในโลกออนไลน์กับประเด็นที่ว่า 'ขวางรถฉุกเฉินเท่ากับเจตนาฆ่า' มาหาคำตอบกันว่า ข่าวนี้เป็นเรื่องจริงหรือไม่ ซึ่งการขับรถขีดขวางเส้นทางรถพยาบาลนั้น เข้าข่ายผิดกฏหมาย พรบ.จราจรทางบก มาตรา 76 ที่ระบุว่าเมื่อเห็นรถฉุกเฉินในขณะปฏิบัติหน้าที่จะต้องให้รถฉุกเฉินผ่านไปก่อน หากฝ่าฝืนมีโทษปรับไม่เกิน 500 บาท นอกจากนี้ยังอาจจะถูกโดนข้อหาหนัก ถ้าหากการกระทำนั้นเป็นเหตุโดยตรงที่ทำให้ผู้เจ็บป่วยในรถพยาบาลถึงแก่ชีวิต อาจเข้าข่ายกระทำโดยเจตนา เป็นเหตุให้ผู้อื่นถึงแก่ความตาย ซึ่งขึ้นอยู่กับพฤติการคือ 'ข้อหาเจตนาฆ่า' ส่วนวิธีการปฏิบัติที่ถูกต้องในการหลบรถพยาบาล คือ ลดความเร็วและเบี่ยงซ้ายเพื่อหลีกทางให้รถพยาบาล หากไม่สามารถหลีกทางได้ให้หยุดรถเพื่อรถพยาบาลหาทางวิ่งผ่าน เมื่อรถพยาบาลฉุกเฉินวิ่งผ่านไปแล้ว 'ห้ามขับตามเด็ดขาด' ดังนั้นข่าวที่ว่า 'จงใจขวางรถพยาบาลหรือรถฉุกเฉิน' อาจโดนข้อหาหนักถึงขั้นเจตนาฆ่านั้นเป็นความจริง! ชมผ่านยูทูปได้ที่ : https://youtu.be/7ANvNc1XUkY